ट्रेंट ब्रिज स्टेडियमच्या गेटपाशी आल्याबरोबर मला इंडिया...इंडियाचा गजर ऐकू येऊ लागला. खरंतर पिचची तपासणी सुरू होती आणि मॅच अजून सुरू झालेली नव्हती. 

पण स्टेडियममध्ये जायला मी अधीर झालो होतो. पण भारत विरुद्ध न्यूझीलंड मॅच पावसामुळे रद्द करण्यात येत असल्याचं आयसीसीने जाहीर केलं आणि माझ्या उत्साहावरही पाणी पडलं. मी पुरता आतही शिरलो नव्हतो तितक्यात गेट्स उघडली नाराज झालेल्या भारतीय पाठीराख्यांच्या झुंडी आरडाओरडा करत बाहेर पडू लागल्या.  

सगळं संपलं होतं. दोन्ही टीमला प्रत्येकी एक पॉईंट देण्यात आला होता.  वर्ल्ड कप म्हणजे क्रिकेटची जगातली सगळ्यांत मोठी स्पर्धा आणि पावसामुळे रद्द करण्यात आलेली ही चौथी मॅच. 

सकाळी 9:20च्या सुमारास माझं विमान लंडनच्या धावपट्टीवर उतरलं आणि माझा वर्ल्ड कपचा हा खास प्रवास सुरू झाला. वर्ल्ड कपची मॅच प्रत्यक्ष स्टेडियममध्ये हजर राहून पाहणं हे प्रत्येक क्रिकेटप्रेमीचं स्वप्न असतं आणि हेच स्वप्न भारत, पाकिस्तान, ऑस्ट्रेलिया, दक्षिण आफ्रिका आणि अगदी अमेरिकेतूनही क्रिकेट प्रेमींना ओढून इंग्लंडमध्ये घेऊन आलेलं आहे. पण असं असूनही आयोजक इंग्लंडने मात्र काही प्रमाणात निर... आणखी 4000 वर्णांसाठी लेख सुरू ठेवा:
ाशा  केलीय. 

कारण -बेभरवशाचं हवामान आणि वर्ल्ड कपच्या मोठ्या प्रसिद्धीचा अभाव.

इंग्लंडच का? ही योग्य वेळ आहे का?

ज्या देशामध्ये एखाद्या खेळाचा उगम झाला आणि काही ऐतिहासिक घटना जिथे घटल्या, त्या देशात जाणं हा अनुभव नेहमीच संस्मरणीय असतो. मी या वर्ल्ड कपच्या कव्हरेजसाठीची तयारी आणि आखणी करत असताना लंडनमधला माझा सहकारी म्हणाला, ''काळजी करू नकोस, या 'इंग्लिश समर'चा सगळेजण आनंद घेतील.''

पण मी आणि माझ्यासारख्याच जगाच्या कानाकोपऱ्यातून आलेल्या इतर अनेकांसाठी कोणीतरी काही वेगळंच योजून ठेवलं होतं. 

इंग्लंडच्या विविध भागांमध्ये होणाऱ्या पावसामुळे अनेकांची चिंता व्यक्त केली होती. सगळ्यांत चर्चा होतेय ती - रिझर्व्ह डेज म्हणजे राखून ठेवण्यात आलेल्या काही दिवसांबद्दल. या फॉरमॅटमध्ये सामने खेळवताना आयसीसीने जास्तीचे काही दिवस राखून ठेवलेले नाहीत. आणि याचा परिणाम टीम्सना मिळणाऱ्या पॉइंट्सवर होतोय. दुबईहून आलेले काही फॅन्स मला ट्रेंट ब्रिजच्या बाहेर भेटले.  

कट्टर क्रिकेटप्रेमी असणारा कुमार दुबईत काम करतो आणि आपल्या मुलांना हा शानदार खेळ दाखवण्यासाठी लंडनला घेऊन आलाय. ''हवामान इतकं बेभरवशाचं असणार असल्याचं आयसीसीला माहीत असतानाही त्यांनी सामने खेळवण्यासाठी इंग्लंडची निवडच कशी केली? हा मोसम योग्य होता का? वर्ल्ड कप जर दुसरीकडे कुठे खेळवण्यात आला असता तर त्याचा जास्त आनंद घेता आला असता, नाही का?'' तो विचारतो.

आयसीसीला आता तातडीने या मुद्द्याचा विचार करावा लागेल. वर्ल्ड कपमध्ये आतापर्यंत 4 सामने पावसामुळे रद्द करण्यात आले आहेत आणि हवामान असंच बेभरवशाचं राहण्याचा अंदाज व्यक्त करण्यात येतोय. आतापर्यंत श्रीलंकेला याचा सगळ्यांत जास्त फटका बसलाय. त्यांचे 2 सामने रद्द झालेले आहेत. पाकिस्तान, दक्षिण आफ्रिका, वेस्ट इंडीज, बांगलादेश, न्यूझीलंड आणि आता भारतालाही याचे परिणाम भोगावे लागत आहेत. 

 ''या वर्ल्ड कपमध्ये 11 टीम्स आहेत 10 देश आणि 1 वरुणराजा'' कॅनडाहून मित्रांसोबत आलेला दलजीत म्हणतो. सोशल मीडियावरही अशाच प्रकारच्या प्रतिक्रिया पहायला मिळतायत. 

आघाडीची चुरस

या वर्ल्डकप मधल्या टीम्सच्या गुणतालिकेवर अशा वाहून गेलेल्या मॅचेसमुळे परिणाम होणार आहे आणि याची काळजी फक्त फॅन्स नाही तर खेळाडूंनाही वाटतेय. पाऊस पडल्याने जर संघाचा एक पॉइंट जातो. परिणामी या तक्त्यामध्ये वर जाण्याची त्यांची संधी निसटते. काहीही झालं तरी फक्त 4 टीम या सेमी...